การจัดวางแบบดั้งเดิม ปรับแต่งการจัดโต๊ะสำหรับอาหารแต่ละคอร์ส
การจัดโต๊ะที่คุณเตรียมไว้ต้อนรับแขกนั้นจะขึ้นอยู่กับอาหารคอร์สไหนที่คุณจะเสิร์ฟ อาหารคอร์สห้าหรือเจ็ดอย่างเป็นเรื่องปกติของดินเนอร์แบบพิธีการ ลองคิดถึงเมนูของคุณ พึงระลึกไว้ว่าคอร์สทั่วๆ ไปนั้นจะเสิร์ฟเรียงตามลำดับดังต่อไปนี้:  คอร์สแรก: อาหารเรียกน้ำย่อย/อาหารทะเลแบบมีเปลือก คอร์สที่สอง: ซุป คอร์สที่สาม: ปลา คอร์สที่สี่: อาหารประเภทย่าง คอร์สที่ห้า: อาหารที่จับได้ในวันนั้น (สำหรับอาหารแบบคอร์ส 5 อย่าง จะรวมคอร์สที่สี่กับที่ห้าเข้าด้วยกันเป็นจานหลักให้เลือก) คอร์สที่หก: สลัด (ใช่ สลัดนั้นจริงๆ แล้วจะเสิร์ฟหลังอาหารจานหลัก) คอร์สที่เจ็ด: ของหวาน คอร์สที่แปด: ผลไม้ ชีส และกาแฟ (เป็นตัวเลือก) คอร์สที่เก้า: ถั่วกับลูกเกด (เป็นตัวเลือก) ก่อนจะจัดโต๊ะ คุณจำเป็นต้องแน่ใจว่าได้จัดเตรียมภาชนะและอุปกรณ์ตักอาหารที่เหมาะสมไว้ครบถ้วนแล้ว คุณต้องมีส้อมแต่ละอันสำหรับอาหารที่เป็นเนื้อแต่ละจาน (ส้อมจิ้มอาหารทะเลควรเตรียมไว้ใช้ในอาหารเรียกน้ำย่อย), ช้อนสำหรับซุปกับของหวาน, มีดสำหรับจานเนื้อ เนย และปลา (ถ้ามีเสิร์ฟ), จานบริการ, จานใส่เนย/ขนมปัง และแก้วสารพัดแบบ (แก้วน้ำขาสูง, แก้วสำหรับไวน์ขาว, แก้วสำหรับไวน์แดง และแก้วแชมเปญ)  อาหารแต่ละคอร์สจะถูกนำออกมาจากครัวในจานของมันเอง ดังนั้นไม่ต้องห่วงเรื่องการเตรียมจานกลางสำหรับใส่อาหารบนโต๊ะ จัดเตรียมผ้าเช็ดปากวางในแหวนใส่ผ้าเช็ดปากเป็นองค์ประกอบที่ช่วยตกแต่งเพิ่มให้กับโต๊ะ ชิ้นตรงกลางของการวางจานคือจานบริการ มันคือจานขนาดใหญ่ที่จะอยู่ข้างใต้จานอาหารแต่ละจานเวลานำออกมาเสิร์ฟ จานบริการจะยังคงวางอยู่บนโต๊ะจนกระทั่งหลังจากแขกได้รับประทานอาหารจานหลักเสร็จเรียบร้อย จากนั้นจึงเก็บไปพร้อมกับจานใส่อาหารหลัก ให้วางจานบริการไว้ตรงกลางของการจัดวางแต่ละที่ จานที่สองที่ควรวางก็คือจานเนย/ขนมปัง จานนี้จะวางด้านบนซ้ายของจานบริการ   เวลาที่คุณจะเก็บจานก่อนจะถึงจานหลัก ให้เก็บเฉพาะจานอาหารเปล่าและทิ้งจานบริการไว้บนโต๊ะ คุณควรมีขนมปังหลากหลายแบบให้แขกได้รับประทาน ซึ่งเป็นจุดประสงค์ของการต้องมีจานเนย/ขนมปัง ผ้าเช็ดปากควรจะวางอยู่บนจานบริการ ถึงแม้การมีส้อมสามคัน มีดสองเล่ม และช้อนสองคันอาจจะดูน่ากังวล แต่การจัดวางพวกมันนั้นง่ายมากๆ กับอุปกรณ์ตักอาหารนั้นให้คุณไล่จากข้างนอกเข้ามาข้างใน ดังนั้น ทางด้านซ้ายของจานบริการ คุณควรวางส้อมปลา > ส้อมสลัด > ส้อมอาหารจานหลัก ส่วนทางด้านขวาของจานบริการ ก็ให้วางมีดหลัก > มีดปลา > ช้อนซุป ส่วนด้านบนของจานก็ควรวางช้อนของหวานในแนวขวางโดยอาจจะมีส้อมของหวานเป็นตัวเลือกเพิ่ม มีดเนยควรจะวางทแยงมุมอยู่บนจานเนย/ขนมปัง  อุปกรณ์ตักอาหารแต่ละชิ้นจะถูกเก็บหลังจากที่ถูกใช้ ถ้าคุณไม่ได้เสิร์ฟปลา ก็ไม่จำเป็นต้องวางส้อมกับมีดสำหรับปลาไว้บนโต๊ะ ถ้าคุณเสิร์ฟอาหารทะเลแบบมีเปลือกเป็นอาหารเรียกน้ำย่อย ควรวางส้อมจิ้มอาหารทะเลไว้ทางด้านขวาของช้อนซุป นี่เป็นส้อมชิ้นเดียวที่จะถูกวางทางด้านขวาของโต๊ะ อุปกรณ์ตักอาหารแต่ละชิ้นควรถูกจัดวางให้มีระยะห่างจากกันและห่างจากจานบริการเท่าๆ กัน แก้วที่คุณเลือกใช้จะแตกต่างกันตามสิ่งที่คุณจะเสิร์ฟพร้อมอาหารมื้อนั้น ตามธรรมเนียมแล้วควรจะมีอย่างน้อยก็แก้วน้ำขาสูงกับแก้วไวน์ แต่มันสามารถเป็นได้หลายทาง ให้วางแก้วน้ำขาสูงเหนือมีดพอดี ในระดับเสมอกับจานเนย/ขนมปัง วางแก้วไวน์ลงไปทางเบื้องขวาของมัน ซึ่งน่าจะเหนือช้อนซุปพอดี ถ้าคุณจะเพิ่มแก้วไวน์แก้วที่สาม (สำหรับไวน์ต่างชนิดกัน) ให้วางมันเหนือและอยู่ระหว่างแก้วน้ำกับแก้วไวน์แก้วแรก แก้วแชมเปญนั้นเป็นตัวเลือกที่นำมาวางได้เช่นกัน และควรวางเหนือแก้วไวน์แก้วแรกเยื้องไปทางขวา  เช่นเดียวกับอุปกรณ์ตักอาหาร แก้วน้ำนั้นควรวางตามลำดับการใช้ ส่วนใหญ่แล้วจะเสิร์ฟน้ำพร้อมอยู่ในแก้วเลย ส่วนไวน์กับแชมเปญนั้นจะรินเสิร์ฟในระหว่างคอร์ส ถ้าคุณเลือกจะเสิร์ฟกาแฟ (ดังเช่นในคอร์สอาหารเก้าจาน) กาแฟนั้นควรจะถูกนำออกมาในถ้วยกาแฟเล็ก (แบบที่ใส่เอสเปรสโซ) ในตอนท้าย และถูกเก็บไปพร้อมกับจานผลไม้/ชีส สำหรับอาหารคอร์สแรกที่เป็นซุป จะมีอยู่สองทางเลือก: นำถ้วยที่ใส่ซุปแบบเดียวกันออกมาจากครัว หรือนำชามซุปที่เป็นน้ำหรือครีมออกมาเสิร์ฟในถ้วยใหม่ที่โต๊ะ อย่างแรกนั้นจะตักซุปใส่ถ้วยเสิร์ฟออกมาจากครัว ส่วนอย่างหลังจะเสิร์ฟกันที่โต๊ะ (อย่างระมัดระวัง) ใส่ในถ้วยใหม่สะอาด ควรจะหยิบถ้วยซุปเข้าไปใกล้ๆ เพื่อป้องกันไม่ให้หกเลอะเทอะ เมื่อทุกคนรับประทานซุปเสร็จสิ้น ช้อนซุปควรวางอยู่ทางด้านขวาของถ้วยซุป (วางหงายข้างถ้วย) บนจานที่เสิร์ฟ  จาน ถ้วย และช้อนซุปจะถูกเก็บหลังจากจบคอร์สแรก จานเนยกับขนมปังจะยังวางอยู่บนโต๊ะ แม้ว่ามันจะถูกใช้ทานร่วมกับซุปก็ตาม เมื่อเก็บจานซุปเรียบร้อยแล้ว คอร์สปลาควรถูกนำออกมาในจานของมันเอง นำมาวางบนจานบริการและรับประทานด้วยมีดและส้อมสำหรับปลา (เป็นอุปกรณ์ตักอาหารที่อยู่ห่างจากจานบริการมากที่สุดจากทั้งสองด้าน) เมื่อแขกรับประทานปลาหมดแล้ว ส้อมและมีดปลาจะถูกวางเป็นแนวทแยงมุมขวางจาน โดยให้ด้ามจับของแต่ละชิ้นวางอยู่ตรงจุด ‘4:00’ เสมือนว่าจานนั้นเป็นหน้าปัดนาฬิกา อาหารจานหลักควรถูกนำออกมาจากครัวในจานใหญ่ที่ได้รับการอุ่นมา ให้นำมาวางบนจานบริการและรับประทานด้วยมีดและส้อมหลัก เมื่อทุกคนรับประทานอาหารจานหลักเรียบร้อยแล้ว จานจะถูกเก็บไปพร้อมกับจานบริการ มีดและส้อมหลัก มีดและส้อมนั้นมักวางทแยงมุมบนจานในรูปแบบเดียวกับจานปลา ในมื้ออาหารค่ำแบบทางการนั้น สลัดจะถูกเสิร์ฟหลังอาหารจานหลัก เมื่อจานบริการถูกเก็บไปแล้ว จึงให้วางจานสลัดตรงกลางและรับประทานด้วยส้อมที่เหลือเป็นคันสุดท้าย เมื่อรับประทานสลัดเสร็จ จานสลัดจะถูกเก็บไปพร้อมกับส้อมสลัดและจานขนมปัง/เนยกับมีดเนยและแก้วไวน์กับแก้วแชมเปญ สิ่งที่ยังเหลืออยู่บนโต๊ะจะมีเพียงแก้วน้ำขาสูงกับช้อนของหวาน (และส้อมของหวานที่เป็นตัวเลือก) คอร์สสุดท้ายของค่ำคืนนั้นส่วนใหญ่เป็นของหวานกับกาแฟ เว้นแต่คุณจะต้องการเสิร์ฟดินเนอร์เก้าคอร์สแบบเป็นพิธีรีตองมากๆ ไม่ว่าจะอย่างไร ของหวานควรถูกเสิร์ฟบนจานและนำมาวางตรงกลางเซ็ตของแต่ละคน ส่วนถ้วยกาแฟเล็กหรือถ้วยชาควรจะวางตรงด้านขวาต่ำกว่าแก้วน้ำขาสูงพร้อมกับช้อนคนชา ครีมและน้ำตาลอาจจะนำมาวางที่โต๊ะสำหรับใส่กาแฟหรือชาตามต้องการ เมื่อรับประทานของหวานเสร็จ จานทุกใบจะถูกจัดเก็บออกไป ทิ้งไว้แต่โต๊ะเปล่าๆ
ตัดสินใจว่าคุณจะเสิร์ฟอาหารคอร์สแบบไหน. เลือกภาชนะและอุปกรณ์ตักอาหาร. จัดวางจาน. จัดวางอุปกรณ์ตักอาหาร. จัดวางแก้ว. จัดโต๊ะสำหรับซุป. จัดโต๊ะสำหรับจานปลา. จัดวางโต๊ะสำหรับจานหลัก. จัดโต๊ะสำหรับสลัด. จัดโต๊ะสำหรับของหวาน.
https://www.wikihow.com/Arrange-a-Place-Setting-for-a-Formal-Dinner https://www.wikihow.com/Arrange-a-Place-Setting-for-a-Formal-Dinner
Arranging the Original Setting Adjusting the Table Setting for Each Course